Source: https://sede.asturias.es/portal/site/Asturias/menuitem.1003733838db7342ebc4e191100000f7/?vgnextoid=d7d79d16b61ee010VgnVCM1000000100007fRCRD&fecha=08/01/2019&refArticulo=2018-12833&i18n.http.lang=es
Timestamp: 2019-10-14 11:26:33+00:00

Document:
Resolución de 11 d’avientu de 2018, de la Conseyería d’Educación y Cultura, pola que se concede’l premiu «Xuan María Acebal» de poesía en llingua asturiana, na so ventésima cuarta edición.
Primero.—Por Resolución d’esta Conseyería de fecha de 5 de marzo del 2009 (BOPA del 27 de marzu del 2009) aprobáronse les bases reguladores de los premios literarios n’asturianu, modificaes por Resolución de 23 de xunetu del 2015 (BOPA de 30 de xunetu del 2015). Y por Resolución de 7 de mayu del 2018 (publicación del estractu de la resolución en BOPA del 23 de mayu del 2018) convocóse la ventésima cuarta edición del Premiu «Xuan María Acebal» de Poesía en llingua asturiana, con una dotación de 3.000 € (tres mil euros).
Segundo.—Con fecha de 16 de payares del 2018 el Xuráu, nomáu por Resolución de fecha 27 de setiembre del 2018, reúnese y propón la concesión del Premiu «Xuan María Acebal», na so ventésima cuarta edición, a favor de la obra Allumamientu, de Pablo Texón Castañón, presentada baxo’l seudónimu “Bartleby”, según motivación que consta n’acta: «destacando la so orixinalidá temática, amás de la destreza rítmica y la variedá estilística de los poemes, que-y dexen construyir una voz poética singular pa reflexonar sobre la paternidá dende una concepción esperimental».
Tercero.—Pablo Texón Castañón acreitó nun tar incursu nes prohibiciones pa obtener la condición de beneficiariu y atopase al corriente de les obligaciones tributaries y cola Seguridá Social, amás de nun ser deudor de la Facienda del Principáu d’Asturies por deudes vencíes, líquides y esixibles primero de dictase la propuesta de resolución de concesión del premiu, d’alcuerdu colo previsto nos arts. 13 y 14 e) de la Llei 38/2003, de 17 de payares, Xeneral de Subvenciones.
Cuarto.—La Intervención Delegada, en fecha 11 d’avientu del 2018, emitió’l correspondiente informe fiscal favorable.
Primero.—Conceder el Premiu «Xuan María Acebal», na so ventésima cuarta edición correspondiente al añu 2018, a D. Pablo Texón Castañón, NIF 09427350 H, pol trabayu tituláu Allumamientu.
Segundo.—Avocar pa sí’l conocimientu de los actos delegaos, disponiendo un gastu de 3.000 € (tres mil euros) a favor del premiáu con cargu al conceptu 14.10.422R.482.062 de los Presupuestos Xenerales del Principáu d’Asturies pal 2017 prorrogaos pal exerciciu presupuestariu 2018.
Tercero.—Reconocer la obligación y proponer y interesar el pagu al titular de la Conseyería competente en materia económica y presupuestaria, que se va realizar d’alcuerdu colo previsto na Base 7.ª de la Resolución de 5 de marzu del 2009, pola que s’aprueben les bases de los premios lliterarios en llingua asturiana, modificaes por Resolución de 23 de xunetu del 2015 (BOPA de 30 de xunetu del 2015).
Cuarto.—Ordenar la publicación de la Resolución en Boletín Oficial del Principáu d’Asturies.
Uviéu, a 11 d’avientu de 2018.—El Conseyeru d’Educación y Cultura, Genaro Alonso Megido. –Cód. 2018-12833.

References: Resolución 
 Resolución 
 Resolución 
 resolución 
 Resolución 
 resolución 
 Resolución 
 Resolución 
 Resolución